INTERVJUU Micha'el Ben David
PUHAS SÜDA
SOOME
Tere tulemast saatesse!
See imeilus video, mida just nägime, on loodud Micha'el Ben Davidi poolt.
Ta on messiaanlik usklik ja muusik,
kes reisib üle maailma,
juhtides inimesi ülistama ja kiitma Jumalat.
Täna kuulemegi tema loo.
Tere tulemast saatesse, Micha'el Ben David!
Aitäh kutsumast!
On tore, et oled siin.
See muusikavideo "Puhas süda" filmiti Soomes
ja see tugineb Psalmidele 51.
On sul mõni konkreetne põhjus,
miks sa just selle Psalmi Soome jaoks valisid
ja miks sa otsustasid selle filmida just Soome looduses?
Mul oli Soome jaoks mõtteis kaks laulu,
kuid kui ma neid oma kutsujaile tutvustasin,
siis nad arvasid, et see Psalmid 51 sobiks Soomele ideaalselt,
kuna see on me kõigi igatsus, et meil oleks puhas süda.
Peame tõesti hüüdma Jumala poole, et Ta puhastaks me südamed,
et me võiks näha Teda neil lõpuaegadel.
Nii et see oli midagi,
mis oli hõõgunud Soome usklike südameis?
Jaa.
Nad kinnitasid mu valikut,
kuna ma polnud kindel, kumba lugu valida?
Mis tunne oli sul näha seda Soome olustikku ja järve?
- See oli väga meeldiv.
Mul on olnud eesõigus käia ühel su kontserditest
ja mulle väga meeldis, kuidas sa kiitsid ja ülistasid Jumalat
ning tõstsid kõrgeks Tema nime.
See oli ühtaegu rahulik kui ka võimas.
Kuid milline on see sõnum nende laulude taga,
mida sa tahad oma kuulajatele edasi anda?
Jumal ütleb Piiblis, et kui Tema nime ülendatakse,
siis Ta tõmbab ka kõik inimesed enda ligi.
Nii et mu eesmärk ongi tõsta kõrgeks Tema nime,
et paljud võiks leida tee Ta juurde.
Olgu selleks siis juudid või paganad - vahet pole.
Kui see ülistus annab edasi Jumala imelist valgust
ja täit majesteetlikkust,
Tema armsust ja pühadust,
siis see kõik oleks liiga hea, et sellele vastu panna.
Nii et mu eesmärk ongi anda edasi Jumala ilu,
tema majesteetlikkust ja au.
Ta on õpetanud mind kuulutama Tema Sõna,
sest ainus, mis on terav ja tõeliselt kaheteraline,
on Jumala Sõna,
mis Psalmide 149 kohaselt "on auks kõigile tema vagadele,
et saata täide kirja pandud kohtuotsus."
Olles juba varasemalt laulukirjutaja,
kirjutasin ma kõikide oma laulude sõnad ise.
See oli mu tugevus
ja tänu sellele ootas mind ees tohutult suur plaadileping.
Kui ma aga usklikuks sain ja Piiblit lugema hakkasin,
mõtlesin, et ega ma nüüd Jumala Sõnast paremini küll ei laula.
See oli imeline armastuskiri
mitte vaid minu või Iisraeli jaoks, aga kogu maailma jaoks.
ja seetõttu tahan seda ka edasi anda.
Läheme tagasi sellesse aega, kui muusika su ellu esimest korda tuli.
Sa olid tookord kõigest väike poiss.
Räägi pisut, kuidas elu tookord oli?
Ja kuidas sa leidsid selle muusika anni,
mille Jumal su südamesse oli pannud?
See on huvitav.
Meie kodus oli muusika kuulamine keelatud.
Vahet polnud, oli siis tegu ilmaliku või vaimuliku muusikaga.
Lihtsalt mu vanemad olid hästi ranged.
Neil oli oma etnile taust
ja nad tahtsid meid kui hoida eemal kogu ülejäänud inimkonnast.
Kuid lisaks sellele oli meil kodus ka väga raske olukord.
Mitmeid vägivaldseid olukordi,
kus ma leidsin muusikas enda jaoks kui varjupaiga.
Sulgesin end oma tuppa ja...
Mäletan, kuidas kirjutasin 11-aastasena
oma esimese laulu, mille peale õed kihistasid vaid naerda.
Nii et minu jaoks on mu südame väljendus
käinud alati läbi laulude.
Olen alati arvanud, et muusika on väga võimas vahend
toomaks esile kas head või halba.
Hiljem sa elasid New Yorgis, kus said kogeda nii kuulsust kui au?
No mitte päris.
Olin otsekui selle lävel,
sest mulle pakuti plaaditehingut ühe väga suure plaadifirma poolt.
Kuid keset seda otsustamise protsessi
jõudsin ma Jeesuse kui oma Issanda ja Päästjani.
See juhtus tänu ühele kriisile mu elus,
kus mu süda sai murtud.
Mäletan kuidas hüüdsin oma magamistoas Manhattanil
Jumala poole:
"Jumal, kui sa oled olemas, siis palun ilmuta ennast mulle!
Annan Sulle kogu oma südame, mis on hetkel nii murtud.
Toon need killud kõik Su ette,
et võiksid pühitseda mind enesele."
See oli see, mida ma Ta ees palusin.
Ja ma tundsin koheselt,
kuidas otsekui õli oleks valatud mu pähe
ja ma olin üsnagi täis Jumala Vaimu.
Mul tekkis ka nälg Jumala Sõna järele.
Mu vanaema - rahu ta hingele,
oli see, kes oli mulle juba lapsepõlves õpetanud Psalme.
Nii olin neid juba 4-5 aastaselt pähe õppinud.
Vanaema kuulutas neid Psalme mu elu üle
ja julgustas ka mind ennast neid välja rääkima.
Nii et hakates Piiblit lugema, õppisin kõigepealt Psalmid selgeks.
Olen lugenud ja kuulutanud neid igal hommikul ja õhtul
kõik oma senise elu päevad.
Mu vanaema oli jumalakartlik naine.
Nii et kui ma läksin vanematega New Yorki elama,
oli see pisut raske,
kuid nii need Psalmid kui ka muusika olid mulle varjupaigaks.
Eks see olegi ju nii,
et kui õpetad lapsele midagi ta noorpõlves,
siis ta mäletab seda ka oma täiskasvanueas.
Nii et keset neid raskeid aegu
sa teadsid, et võid hüüda Jumala poole,
kuna su vanaema oli sulle seda õpetanud.
Jah. Isegi, et ma ei tundnud Jumalat veel täienisti,
tundsin ma siiski Ta Sõna
ja kuulutasin, et "Tema on mu karjane ja mul pole millestki puudust.
Haljale aasale paneb ta mind lebama..."
See voolas minust kui vesi välja.
"Issand on mu valgus ja mu pääste."
Kuulutasin seda kõike keset raskeid aegu.
Oli see siis kodus või erinevates eluolukordades -
Psalmid olid alati mu huulil.
Ja täna olen ma ise psalmist - inimesed kutsuvad mind selleks.
Usun, et see kõik on tänu sellele,
mida mu vanaema kord minusse külvas.
Kuidas need Psalmid ja neist lähtuvad laulud elustuvad?
Sa leiad mõne teksti Piiblist ja hakkad selle põhjal laulma
või kuidas see käib?
Selleks pole vaid ühte viisi.
Võib juhtuda, et loen mõnda teksti - eriti heebrea keeles,
mis kõlab mu jaoks kui muusika ja sellest tuleb esile meloodia.
Või ma loen mõnda teksti ja mõtlen:
"Wau, sellest saaks hea sõnumiga laulu!"
Ja siis ma ootan Jumala palge ees, kuni Ta annab mulle selleks meloodia.
Vahel olen lihtsalt dušši all, jalutan või koristan oma tuba,
kui kuulen enda seest üht meloodiat.
Sel juhul püüan leida mõne Piibli kirjakoha,
mis selle meloodiaga kokku läheks.
Kuid need Psalmid tärkavad ellu, kuna ma elan neid välja oma elus.
Üks mu õigeusklikust sõber Jeruusalemmas on öelnud:
"Kui sa laulad neid Psalme, need tärkavad ellu
ja sa tead, millest sa laulad.
Kuid kuidas sa neist aru saad, sest neid on ju nii raske mõista!"
Ehk siis, sa võid küll kasvada üles piiblitekstide ja Psalmide keskel,
mida kõik juudid loevad iga päev,
kuid ilma Jumala Vaimuta...
Nii et, kui nad kuulevad mind laulmas,
siis nad tajuvad, et ma laulan ühe arusaamise ja meelevallaga
ning seda tänu sellele, et olen uuestisündinud
ja täidetud Jumala Vaimuga.
Nii et ühtpidi laulmine arusaamisega,
millesse samas annab oma osa ka see,
et elus on paljutki kogetud nagu kõik teisedki psalmistid -
kuningas Taavet, Mooses, Saalomon.
Kõigi nende eludes on palju asju, millega võin end samastada.
Sa laulad nii inglise kui heebrea keeles.
Heebrea keel on su jaoks väga tähtis
ja sa kasutad Jeesuse nime öeldes Jeshua, mis on Tema heebrea nimi.
Et siis heebrea keel on sulle väga südamelähedane.
Usun, et Sefanja 3 ptk's on öeldud, et Issand taastab puhta keele,
et Tema rahvas võiks ülistada Teda ühel meelel.
Nii usun ka, et heebrea keel on see, mille Ta taastab
ja mille abil inimesed saavad ülistada nii tões kui vaimus.
Heebrea keel kätkeb endas nii palju saladusi
ja paljastab mitmeid müsteeriume.
Heebrea keeles ja tähestikus kõneleb iga sõna ja täht millestki.
See on visuaalne keel, see on vanaaegne keel.
Kui Jumal vanasti prohvetitega rääkis,
küsis Ta alati: "Inimesepoeg, mida sa näed?"
"Sa oled näinud õigesti - ma olen valmis tegema neid asju."
Heebrea keeles käib alati üks sõnademäng.
Jumal küsis Jeremijalt: "Inimesepoeg, mida sa näed?",
mispeale Jeremija vastas, et ta nägi mandlipuu oksa.
Sõnade "mandel" ja "ma viin täide oma sõna" tähendus
on väga sarnased,
ehk siis Jumal otsekui ütles:
"Sa oled näinud õigesti,
sest ma olen valmis viima täide seda, mida oled näinud."
Nii et heebrea keel pakub sulle palju võimalusi näha ja mõista.
Ka nimi Jeshua on äärmiselt oluline, sest see tähendab päästet.
Nii et kui ma laulan Jesaja 12 ptk'i põhjal:
"Vaata, Jumal on mu pääste!",
siis selles peitub üks ilmutus ja saladus
ja seda eriti just juutidele,
sest ma ütlen selle läbi, et Jumal on saanud minu Jeshuaks.
Minu päästeks.
Ja selles peitub oma ilmutus.
Temast on saanud minu jõud ja mu laul
ning ühtlasi ka minu Jeshua ehk pääste.
Rääkisime ennist sellest, et sa elasid New Yorgis
ja said seal ka usklikuks, leides Jeesuse.
- Jeesus leidis minu!
Jaa, Tema leidis sinu. Just nimelt. See on see, kuidas see käib.
- Ta leidis mu minu murtuses.
Just nii.
Sa teenisid algul kaasa kohalikus koguduses,
aidates seal lapsi, kes olid samas olukorras.
Räägi sellest palun veidi.
Taaskord, ma leidsin Jumala omaenda magamistoas
ja õppisin teda tundma kogu aasta vältel,
ilma käimata kusagil koguduses või sünagoogis.
See esimene aasta oli tohutult tähtis,
kuna Ta ise õpetas mind selle aja jooksul.
Olime vaid mina ja Tema.
See polnud kuidagi mõjutatud inimeste õpetustest või arusaamadest.
Ma armusin Jumalasse.
Kui ma enne olin armastanud üht tüdrukut, kes murdis mu südame,
siis Jumal ilmutas mulle,
et mu armastus oli olnud suunatud valesse kohta.
Olin algselt eraldanud end selle tüdruku tarvis ja ootasin teda,
kuid siis toimus sujuv üleminek, sest mõistsin,
et kui suutsin eraldada end selle tüdruku jaoks,
suudan end eraldada ka Jumalale
ja jagada oma armastuse tagasi Talle.
Usun, et Jumal oli armukade mu peale
ja paadutas selle tüdruku südame,
et tuua mind eelkõige enda ligi.
Nii et see oli kerge üleminek mu jaoks
hakata armastama Jumalat kogu südamest.
Usun, et Jumala armastamine tähendab ka Talle kuuletumist.
Ta ise on öelnud, et:
"Kui te armastate mind, siis te ka peate minu käske."
Nii et, mida iganes ka Jumal ütles
alates 1 Moosese raamatust, kuni Ilmutusraamatuni välja -
seda ma ka tegin.
Oli selleks siis andestamine oma vägivaldsetele vanematele;
andestamine, õnnistamine ja oma vaenlase armastamine;
Jumala tahte ja korralduste järgimine;
puhta toidu söömine jne.
Kõik, mida Jumal oli öelnud al 1 Moosesest kuni Ilmutusraamatuni
olid minu jaoks juhised mu Abba Isalt,
kes armastab mind nii väga ja teab, mis on mulle parim.
Nii et Tema armastus muutis su elu täienisti?
- Jaa, ja see väljendus sõnakuulelikkuses,
mis on ka mu sõnum kõigile -
kui armastate Jumalat, kuuletuge Talle.
Ühtlasi toob sõnakuulelikkus kaasa ka ilmutused Temast.
Aga sa tahtsid anda midagi neile lastele?
Kui Jumal juhtis mind Times Square'i kogudusse New Yorgis
siis mu süda põles täiega Jumalale,
ma polnud mingi ratsionaalne usklik
ja mind kaasati kiiresti nii laulukoori
kui kodutute toitmisse.
Minust sai ka 5-klassi laste pühapäevakooli õpetaja.
Lisaks sellele käisin 11-18's erinevas noortevanglas,
kuulutades neile evangeeliumi,
kuna mu südameigatsus oli jõuda noorteni.
Sest teadsin omaenda kõige raskemate aegade põhjal
ja ka oma pere ja kodu põhjal,
et kui mul oleks tol ajal olnud ilmutus Jeesusest,
Tema armastusest, armust ja pühadusest,
oleksin omadega palju paremas seisus olnud.
Nii et ma kogesin lausa sundust
pühendada end käesolevale põlvkonnale ja noortele,
kuna nägin neis iseennast.
Usun, et see on see Eelija vaimsus,
mis tahab pöörata isade südamed laste poole
ja laste südamed isade poole.
Kogesin seda koheselt.
Olen küll alati lapsi armastanud,
kuid nüüd mõistsin, et see armastus sunnib mind
rääkima neile ja kuulutama ning õpetama neile tõtt.
Nii et ma olin vägagi seotud lasteteenistusega.
Kuid su elus toimus ka teine suur muutus,
kui käisid esimest korda Iisraelis.
Sa läksid sinna vaid lühiajaliseks misjonireisiks,
kuid nüüd sa eladki seal.
Kuidas see kõik juhtus
ja kuidas see esimene reis sind mõjutas?
Olin käinud erinevatel lühireisidel erinevatel maadel
nagu Brasiilias ja paaril korral Venemaal.
Mu tähelepanu oli taas lastel, mistõttu külastasin lastelaagreid
ja valasin oma südame neisse.
Ja siis keegi ütles, et ma sobiks hästi Iisraeli,
sest kuigi seal ei lubata evangeeliumi kuulutada,
oleme me Pauluse sõnul kõik, kui elavad kirjad,
mida inimesed saavad lugeda ja mõista.
Nii et ma jagasin oma elu läbi selle, et õpetasin ja armastasin neid;
tegin sporti nendega tantsisin hip-hopi ja mängisin kitarri.
Keset seda kõike avanes aga võimalus
jagada oma tunnistust ilma jutlustamata.
Jagada seda, mis minuga oli juhtunud;
milline oli minu elu lugu.
Mäletan, kuidas kõik saalis olevad lapsed
kummardasid oma pead palvele, et võtta Jeesus vastu oma ellu.
Juhtkond polnud selle üle muidugi rõõmus,
sest me poleks tohtinud jutlustada seal,
kuid ma ütlesin, et ega ma ju ei jutlustanudki -
lihtsalt jagasin oma lugu.
"Ma ei saa sinna midagi parata - Püha Vaim tegi oma töö!"
Igal juhul, keegi ütles: "Sa sobiksid hästi Iisraeli!"
ja ma mõtlesin: "Oo, Iisrael, no võib-olla kunagi, millalgi."
Kuid Jumal oli mulle öelnud midagi 2001. aasta märtsis,
kui istusin oma töölaua taga ühes New Yorgi tarkvara firmas.
Mul läks seal väga hästi ja ma teenisin korralikku palka.
Kandsin kenasid ülikondi
ja kõik pudi-padi asjad tehti sinu eest ära.
Mina vaid reisisin tööasjus ringi Londonis, San Franciscos jne.
Nii et 20-ndates noormehe jaoks oli see väga mõnus töökoht.
Kuid ometi hüüdsin ma Jumala poole,
olles küll ühtpidi tänulik selle töö ja toreduse eest,
kuid mu südameigatsus oli siiski kuulutada Tema tõde inimestele.
Käia vanglates ja kohtuda sealsete noortega,
kelle elud muutusid nädal nädala järel.
Näha neid 5-klassi lapsi nii igatsemas Jumala järele.
Näha neid lapsi ja kodutuid Venemaal,
kes palve peale said muudetud ja terveks.
Kõik need lood - see oli see, kus mu süda oli.
Nii et olin küll tänulik oma töö eest,
kuid tahtsin siiski ajada "Jumala asja".
Nii kuulsin väga selgelt Jumalat ütlemas:
"Kui sa Venemaalt tagasi tuled,
ma täidan su südameigatsuse, pannes kinni selle töökoha ukse
ja viies sind maale, mida mina sulle näitan."
Ma ei osanud sel hetkel Iisraelile mõeldagi.
Mõtlesin, et lähen kuhu iganes Ta mind saadab -
Zimbabwesse või kuhu iganes.
Ma lihtsalt armastan Jumalat nii väga ja tundsin, et mul on nii palju anda,
mistõttu pidin selle lihtsalt endast välja saama.
2001. a augustis Venemaalt tagasi tulles
sai korraga mu töö otsa.
Nad ütlesid, et peavad otsi kokku tõmbama
ja alles jäävad vaid müügiinimesed, kuna firmal ei lähe enam eriti hästi.
Nii et nad pidid kõik peale müügiinimeste lahti laskma.
Ja ma mõtlesin: "Jesss!"
ja teised vaatasid, et mis mul küll viga on?
Olen rõõmus selle üle, et tööst ilma jään?
"Jaa, aga Jumal ütles mulle juba märtsis, et nii läheb!"
Ja mu ülemuse hoiak oli:
"Tule mu kabinetti ja me räägime seal..."
Ta küsis, et mis värk on
ja ma ütlesin talle, et Jumal ütles, et nii läheb.
Ülemus muidugi teadis, et mu süda põleb Jumalale,
ja ma muudkui õnnistasin kõiki ja jagasin oma rõõmu.
Nii et mu ülemus ütles:
"Teadsin alati, et lähed mingi hetk kirikutööle."
Ma vastasin: "Mitte kiriku, vaid kuningriigi tööle."
Ja siis ta küsis, kuidas nad saaks mind aidata?
Kuna tegu oli tarkvarafirmaga, ütlesin, et vajan arvutit,
tahvlit ja klapiga telefoni.
Ta ütles: "Saab olema!" ja mul vajus suu lahti.
- Nii et Jumal varustas sind kõige vajaminevaga enne reisi?
Täiesti.
Mis siis sai, kui sa esimest korda Iisraeli läksid
ja kuidas see sind mõjutas?
Kõik eelnev juhtus 2001. a augustis
ja siis kuu aega hiljem toimus 9/11 katastroof.
New Yorgis, kus ka mina elasin.
Ma teadsin, et see on märk lõpuaegade algusest
ja minu Iisraeli minekul on oma kindel tähendus.
See polnud vaid see: "Oo jeeee, ma saan Iisraeli
ja hakkan seal teenima messiaanlikus koguduses!"
Ma teadsin, et sellest saab kohtumine Kuningaga.
Kui kõik ettevalmistused
sinna messiaanlikkuse kogudusse minekuks said tehtud,
siis novembris Iisraelis maandudes tundsin end koheselt nagu kodus.
Ma ei suutnud seda mõista,
kuid ma lihtsalt nutsin ja kogesin, et see on mu kodu
ja ma olen siin varem olnud.
Selles oli üks tuttav tunne ja arusaamine,
et olen Jumala Pühal maal.
Ja ma kogesin, kuidas mu süda sai murtud
selle maa ja rahva heaks.
Ma sain ka ilmutuse oma juudi päritolu kohta.
Mu vanaema oli prantslasest juut, kelle nimi oli Ester.
Ester tähendab heebrea keeles "varjul, peidetud".
Jumal ütles, et paljud asjad on olnud siiani varjul
kuni selle ajani nüüd.
Ta ütles, et õpetab mulle, kes Ta on ja kuidas jõuda juudi rahvani.
Ta ütles, et pean jõudma tagasi oma juurteni
ja käima Issanda teedel.
Nii et kõigel, mis mul oli, oli oma tähendus juba enne,
kui ma kirikusse jõudsingi.
Mida Jumal sulle siis õpetas?
Ütlesid, et Ta lubas õpetada sulle, kuidas jõuda juutideni.
Milliseid uusi asju sa Temalt õppisid?
Tema täielikku nõu järgimist.
Seda, kuidas olla täielikult sõnakuulelik Tema Sõnale.
Me kristlastena oleme kahjuks jäänud nii kaugele oma juurtest,
et juudi rahvas ei tunne meis enam Jeesust äragi.
See on sama nagu Joosep oli egiptlaste jaoks.
See kõik läheb muidugi Jumala plaanide kohaselt,
sest Tema töötab selle kõik välja.
Ta taastab meid lõpuaegadel
ja laseb meil saada osa oma täiusest,
mis tähendab pöörduda tagasi oma tegelike juurte juurde.
Jeremija 6:16 on öeldud:
"Küsige muistsete radade kohta,
siis leiate oma hingele hingamispaiga."
Kes või mis on see tee?
Jeesus on tee ja tõde ja elu.
Temas me leiame oma hingedele hingamispaiga.
Millised on olnud su kokkupuuted juutidega
ja millist tagasisidet oled neilt saanud,
kui oled laulnud oma laule neile?
Kuidas nad on sind ja su sõnumi vastu võtnud?
Psalmides 89 on öeldud:
"Õnnis on rahvas, kes tunneb püha hõiskamist;
nad käivad sinu palge valguses, Issand."
Juudi rahvas on väga tark ja teadlik - nad tunnevad Jumala Sõna.
Sa ei saa neile minna Piibliga lajatama.
Nad vajavad lihtsalt juhiseid ja seda, et keegi neid neile näitaks.
Nii kasutangi oma laule nende saladuste esile toomiseks,
jagades nende läbi, kuidas Jumalast on saanud minu päästja.
Lisaks mitmed muud asjad.
2 Moosese 15:3 ütleb, et Jumal on sõjamees.
"Poeg, kes saab sündima, on El Gibor",
mis tähendab sõjamehest Jumalat või jumalameest, kes on ka sõjamees.
"Ja teda hüütakse Avi Ad", mis tähendab "minu igavene Isa".
Lisaks sellele veel nimi Rahuvürst jms.
Nii et ma võtan kõik need lood kokku ja küsin: "Kes on see Poeg?
Miks on Ta nimi kõik need nimetatud kui ka Immaanuel?"
Ja ma lihtsalt kasutan oma laule nende õpetamiseks,
et Püha Vaim saaks ilmutada oma tõde neile.
Tähtsad rabid on mu käest küsinud: "Kust sa need helid oled saanud?"
Kuid need on templist pärit helid, mida leviidid kord laulsid.
Jumal on pannud mu sisse väga iidsed, sügavad helid,
pannes mind samas jagama aardeid nii vanade kui uute asjade seast.
Nii et ma toon esile nn "vanad aarded",
mis pärinevad Vanast Testamendist ja mis pole tegelikult üldse vanad
ning uued aarded, liites need kõik ühte.
Lauldes nii Moosese kui Talle laule, saavutame me võidu metsalise üle.
Nii juudid kui kristlased erinevate rahvaste seast.
Aamose 9:11 ütleb:
"Sel päeval taastan ma jälle Taaveti lagunenud koja,
müürin kinni ta praod, koristan ta varemed ja ehitan ta üles."
See taastamine käib just praegu.
Jumal on taastamas Aadama jääki,
aga kõiki teisigi rahvaid, keda kutsutakse Tema nimega.
Ta on kogumas meid ühtesse kogudusetelki.
Mitte sünagoogidesse,
judaismi, kristluse, evangeelsuse või luterluse alla,
vaid ühtsesse kogudusetelki,
mille juhiks ja kuningaks on Jeesus üle meie kõigi.
Sa oled viinud juutidele sõnumi Messiast,
aga sa oled ka reisinud üle maailma,
viies kristlikesse kogudustesse sõnumi ristiusu juurtest.
Kus paikades sa oled käinud?
Olen reisinud üle maailma.
Olen käinud kõikidel mandritel, va Antarktikal
ja sinna ma ei taha ka, kuna see tundub väga külma paigana.
Pealegi ei ela seal peale teadlaste vist nagunii kedagi.
- Kui, siis ehk pingiviinid.
Jaa, pingviinid ja jääkarud.
Olen käinud igal mandril
ja umbes 45-46 maal.
Jesaja 49:5-6 on öeldud:
"Ja nüüd ütleb Issand,
kes mind emaihust alates on valmistanud enesele sulaseks,
et tuua Jaakob tagasi tema juurde ja koguda Iisrael tema juurde -
sest ma olen Issanda silmis austatud ja mu Jumal on mu tugevus -,
ta ütleb:
Sellest on vähe, et sa mu sulasena taastad Jaakobi suguharud
ja tood tagasi Iisraeli jäägi:
ma panen sind paganaile valguseks, et mu pääste ulatuks ilmamaa ääreni."
Psalmides 2:8 ütleb aga Jumal:
"Küsi minult, ja ma annan paganad su pärandiks."
Mäletan, kuidas ütlesin oma innukuses Jumalale:
"Jumal, Sa ütlesid, et võin paluda Sinult rahvaid."
Ma teadsin, et ei jää New Yorki just eriti kauaks
ega jää elama oma pere juurde.
Nii hakkasin ka paluma oma õe pärast, öeldes:
"Sina saad olema valguseks meie perele,
kuna Jumal saadab mind rahvaste sekka."
Ja 2 aastat hiljem Jumal saatiski.
Olles käinud nüüd erinevate rahvaste juures,
siis kuidas inimesed eripaigus su sõnumile reageerivad?
Jumal ütles nii Hesekielile, Jeremijale kui teistele prohvetitele,
et nad ei pea muretsema inimeste reaktsiooni pärast.
Nii pole see ka minu mure.
Küll aga on mul, kui Jumala vahimehel ja õpetatul,
vastutus jagada inimestega tõde
1 Moosese raamatust Ilmutusraamatuni välja.
See, kuidas inimesed reageerivad, pole enam minu võimuses.
Kuid ma olen saanud nii positiivset tagasisidet,
kui kohanud ka inimesi, kes seisavad sellele kõigele vastu.
Küsime siis nii: mil viisil oled näinud, et su laulud on puudutanud inimesi
ja ka ehk aidanud neid?
Tänu Jumalale, need laulud on puudutanud paljusid inimesi.
My Youtube kanalile laekub palju kommentaare,
nii nagu ka Facebooki, Twitterisse ja muudesse kanalitesse.
Sõnumeid inimeste tervenemistest, taastumistest jne.
Inimeste hääled on saanud terveks,
nad on pöördunud tagasi oma juurte juurde.
Nii palju tunnistusi sellest,
kuidas inimesed on tõmmatud läbi mu muusika Jumala ligi.
Isegi õigeuslikke juute.
Jah, ma kogen ka palju vastuseisu ja kuulen mitte väga häid sõnu,
kuid samas siiski ka palju julgustavaid sõnu.
Isegi õigeusu juutidelt, kes on avastanud Jeesuse.
Nii et mu laulud on läinud välja
ja need on olnud kui üles tõstetud võidulipuks.
Jumal ise ütleb, et Ta tõstab oma võidulipu
ja laseb sel olla nähtav, et kõik võiks Teda austada ja karta.
See peaks olema kirjas Psalmides 60:2
Nii et Jumal kasutab seda muusikat kui lippu
ja kõigil, kellel on kõrva seda kuulda, saavad kuulma Tema häält
ning saavad tõmmatud Tema ligi,
et õppida Teda tundma ühel sügavamal moel.
Praegu aga oled sa tuuritanud Soomes,
mistõttu veel enne, kui me saade lõppeb -
on sul midagi Soomele öelda?
Mõni eriline sõnum?
Jesaja 26:2 on öeldud:
"Avage väravad, et saaks sisse minna õige rahvas, kes püsib usus!"
Ja Psalmides 33:12:
"Õnnis on rahvas, kelle Jumal on Issand."
Ehk mu sõnum Soomele on:
palun olge rahvas, kes armastab tõde.
Olge rahvas, kes hoiab kinni tõest,
kuna tõde on see, mis teeb meid vabaks.
Tõde on see, mis annab meile väe vaenlase üle.
Me peame pühitsema ennast tões, sest Jumala Sõna on tõde.
Me peame mõistma Jumala täiust
ja tulema tagasi Tema juurte ja Toora juurde.
Sest Jumal ütleb, et need, kes laulavad Moosese ja Talle laulu,
saavad omama võitu metsalise üle.
Me elame lõpuaegadel
ega tohi lasta end petta võlts lootusest.
Meie lootus peab olema Jumal enda peal,
kes on meie aukirkuse lootus.
Me ei tohiks isegi loota ühegi õpetuse peale,
puudutagu see siis pühade üles võtmist või mida iganes.
Usklikke kiustakse taga üle maailma.
Neil lüüakse päid maha ja kiusatakse igal muul moel,
nii et me peame olema valmis eelolevaks tuleks.
Samas aga teadma, et Jumala Poeg on seal tules koos meiega.
Ta saadab oma inglid, et sulgeda lõvide lõuad.
Me ei peaks püüdma hoida kinni oma elust,
vaid olema valmis loobuma sellest,
et see siis Jumalas tagasi saada.
Aitäh selle intervjuu eest ja meie külastamise eest.
Sa oled andnud välja uue CD, mis on ka müügil TV7 netipoes.
Lisaks sellele on osad su videod nähtavad TV7 kanalil.
Kuid praegu vaatame üht su uut videot,
mis sai filmitud Stockholmis.
Tõlge: Anne-Ly Raukas